Diari Oficial de la Generalitat Valenciana


Sumari del DOGV 8860, del 20-07-2020 (2020/4201)

Notificació de la sentència i de l'acte d'aclariment dictats en el procediment ordinari número 93/2018.
-------------------------------------------------------------------------------------------------------

### Dades del document

Número de DOGV
:   8860

Data del DOGV
:   20-07-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/4201


Organisme emissor
:   Jutjat de Primera Instància i Instrucció Número 2 de Mislata

Tipus de document
:   Edicte

Notificació de la sentència i de l'acte d'aclariment dictats en el procediment ordinari número 93/2018. [2020/4201]  
En aquest procediment seguit a instàncies de la Comunitat de Propietaris Marcelino Oreja, 19, contra la Societat de Gestió d'Actius Procedents de la Reestructuració Bancària, Societat Anònima, i Promotora Garsan, SL, s'ha dictat una sentència que té la capçalera i la part dispositiva amb el tenor literal següent:  
«Jutjat de Primera Instància número 2 de Mislata  
Plaça d'Espanya, 2.  
Telèfon: 994 346 275.  
Procediment: assumpte civil 93/2018.  
Demandant: Comunitat de Propietaris Carrer de Marcelino Oreja, número 19, de Mislata. Procuradora: senyora Iranzo Pontes.  
Demandada: Europromotora Garsan SL, en rebel·lia, i Societat de Gestió d'Actius Procedents de la Reestructuració Bancària (SAREB). Procurador: senyor Abajo Abril.  
Sentència  
Mislata, 28 de juny de 2019  
Julia María Mínguez Roca, jutgessa del Jutjat de Primera Instància i Instrucció número 2 de Mislata i partit, he vist aquestes actuacions de judici ordinari número 93/18, seguides a instàncies de la Comunitat de Propietaris Carrer Marcelino Oreja, 19, de Mislata, com a demandant, representada per la procuradora senyora Iranzo Pontes i defensada per la lletrada senyora Navarro Leyva, contra Europromotora Garsan, SL, en rebel·lia, i Societat de Gestió d'Actius Procedents de la Reestructuració Bancària (SAREB), representada pel procurador senyor Abajo Abril i defensada per la lletrada senyora Ansorena Gutiérrez, com a demandades.  
Dispositiva  
Estime la demanda interposada per Comunitat de Propietaris Carrer Marcelino Oreja, 19, de Mislata, contra Europromotora Garsan, SL, i contra Societat de Gestió d'Actius Procedents de la Reestructuració Bancària (SAREB), i condemne la demandada Europromotora Garsan, SL, a abonar a l'actora la suma de 3.075,70 euros i les costes processals i condemne SAREB a abonar a l'actora 14.723,30 euros i les costes.  
Contra aquesta resolució es pot interposar un recurs d'apel·lació, que caldrà presentar en el termini de 20 dies davant d'aquest jutjat, en la forma indicada en l'article 457 de la Llei 1/2000, d'enjudiciament civil.  
Interlocutòria  
Jutgessa/magistrada jutgessa: Julia María Minguez Roca.  
Mislata, 31 d'octubre de 2019  
Antecedents de fet  
Primer. En aquest procediment s'ha dictat una sentència en data 28 de juny de 2019, que ha sigut notificada a les parts litigants.  
Segon. En la resolució esmentada s'ha omés el pronunciament relatiu al pagament dels interessos legals des de la interpel·lació judicial.  
  
Tercer. La part actora ha sol·licitat que es complemente la sentència afegint-hi el pronunciament relatiu als interessos legals.  
Fonaments de dret  
Primer. L'article 214.1 de la LEC estableix que els tribunals no podran variar les resolucions que pronuncien després d'haver-les signades, però sí aclarir-ne algun concepte fosc i rectificar qualsevol error material que tinguen. Els aclariments els podran fer, segons estableix l'apartat 2 del mateix precepte, d'ofici, el tribunal o el lletrat de l'Administració de justícia, segons corresponga, dins dels dos dies següents al de la publicació de la resolució, o a petició de part o del Ministeri Fiscal formulada dins del mateix termini; i en aquest cas serà resolta per qui haja dictat la resolució de què es tracte dins dels tres dies següents al de la presentació de l'escrit en què se sol·licite l'aclariment.  
  
Segon. En aquest cas la petició ha sigut formulada dins del termini i s'estima procedent accedir a aquesta.  
Part dispositiva  
Dispose  
Estimar la petició formulada per la Comunitat de Propietaris de l'Edifici Carrer Marcelino Oreja, Número 19, de Mislata, d'aclarir la sentència de data 28 de juny de 2019, dictada en aquest procediment, en el sentit que s'indica:  
Afegir a la dispositiva la condemna al demandat a pagar interessos legals des de la interpel·lació judicial, mantenint la resta de pronunciaments.  
Mode d'impugnació: contra aquesta resolució no es podrà interposar cap recurs, sense perjudici dels recursos que siguen procedents, si és el cas, contra la resolució a la qual es refereix la sol·licitud d'aclariment.  
Així ho pronuncie i dispose la magistrada jutgessa. En done fe.  
La magistrada jutgessa. El lletrat de l'Administració de justícia.  
Aquesta és la meua sentència, de la qual cal expedir un testimoniatge perquè s'unisca a les actuacions, que pronuncie, mane i signe.»  
I atés que el demandat Societat de Gestió d'Actius Procedents de la Reestructuració Bancària, SA, i Europromotora Garsan, SL, estan en parador ignorat, expedisc aquest edicte a fi que li valga de notificació en la forma deguda.  
  
Mislata, 21 de novembre de 2019.- El lletrat de l'Administració de justícia: Juan Ramón Segovia Calvo.